b"\n_START_ARTICLE_\n3 Doors Down\n_START_SECTION_\nThe Better Life (2000-2001)\n_START_PARAGRAPH_\nNa tem debitantskem albumu je Brad Arnold pel in igral na bobne._NEWLINE_Samo pevec je postal po prvem koncertu, ko ni nobeden od \xc4\x8dlanov ve\xc4\x8d hotel peti. Na koncu je za\xc4\x8del u\xc5\xbeivati v petju in je opustil bobnanje_NEWLINE_The Better Life je bil izdan leta 2000, od takrat pa je dosegel \xc5\xa1est kratno platinasto naklado, predvsem po zaslugi pesmi Kryptonite, Loser, in Duck and Run. Pesem Be Like That je bila na novo posneta za film American Pie 2, pri \xc4\x8demer so zamenjali prvi dve uvodni vrstici. Ta verzija je danes znana pod imenom The American Pie 2 Edit.\n_START_SECTION_\nAway from the Sun (2002-2004)\n_START_PARAGRAPH_\nDrugi studijski album skupine, Away from the Sun, je bil izdan leta 2002 in je od takrat dosegel 4-kratno platinasto naklado v ZDA in platinasto v Avstraliji. Najuspe\xc5\xa1nej\xc5\xa1i skladbi z albuma sta postali Here Without You in When I'm Gone. Na lestvice sta se z manj\xc5\xa1im uspehom uvrstili \xc5\xa1e pesmi The Road I'm On ter Away from the Sun._NEWLINE_Pri pesmi Away from the Sun je kot bobnar nasopil Josh Freese. Pri projektu je sodeloval tudi kitarist skupine Rush, Alex Lifeson ki je igral kitaro v pesmih Dangerous Game, Dead Love ter Wasted Me (v album so na koncu vklju\xc4\x8dili le pesem Dangerous Game). Lifeson je bil tudi producent albuma. Za turnejo z istim naslovom so 3 Doors Down najeli bobnarja Daniela Adaira.\n_START_SECTION_\nAnother 700 Miles\n_START_PARAGRAPH_\nOd leta 2003 skupina prireja koncerte z naslovom 3 Doors Down and Friends, katerih izupi\xc4\x8dek gre v njihovo dobrodelno fundacijo The Better Life Foundation. Leta 2006 so tak koncert priredili 2. decembra v Mobile Convention Centru, denar pa so namenili \xc5\xbertvam orkana Katrina._NEWLINE_Skupina je izdala tudi album s posnetki koncerta iz leta 2003. Plo\xc5\xa1\xc4\x8da Another 700 Miles je od takrat dosegla zlato naklado.\n_START_SECTION_\nSeventeen Days (2005-2007)\n_START_PARAGRAPH_\nZadnji album skupine je bil izdan leta 2005, njegov naslov pa je Seventeen Days. Od izida je dosegel platinasto naklado. Skladbi Let Me Go ter Behind Those Eyes sta dosegli visoka mesta na glasbenih lestvicah. Na albumu sta bili tudi pesmi Live for Today in Landing in London (na katerih je kot kitarist in back vokalist sodeloval Bob Seger), ter pesem Here by Me. Na turneji Seventeen Days so 3 Doors Down nastopili skupaj s skupino Lynyrd Skynyrd._NEWLINE_Leta 2005 je skupian izdala live DVD z naslovom Away from the Sun Live from Houston, Texas. Producent in re\xc5\xbeiser je bil Alex Gibney ter Doug Biro._NEWLINE_Bobnarja Daniela Adaira je leta 2005 zamenjal biv\xc5\xa1i bobnar skupine Puddle of Mudd, Greg Upchurch. Adair je po odhodu postal bobnar skupine Nickelback\n_START_SECTION_\n3 Doors Down (2008-2010)\n_START_PARAGRAPH_\nPo podatkih z uradne strani skupine, je v nastajanju nov studijski album, ki bo poimenovan 3 Doors Down. Skupina je novico potrdila v intervjuju 28. decembra 2007 za \xc4\x8dasopis Las Vegas Sun._NEWLINE_Video za pesem z naslovom Citizen/Soldier je dostopen na Uradni strani kadrovske slu\xc5\xbebe Nacionalne garde. Na strani amazon.com, je objavljen naslednji uradni spisek skladb z albuma:_NEWLINE_1. Train 2. Citizen/Soldier 3. It's Not My Time 4. Let Me Be Myself 5. Pages 6. It's The Only One You've Got 7. Give It To Me 8. These Days 9. Your Arms Feel Like Home 10. Runaway 11. When It's Over 12. She Don't Want The World_NEWLINE_Na uradni spletni strani skupine je objavljen datum izdaje albuma, ki naj bi bil 20. maj. To je potrdil tudi frontman skupine Brad Arnold. Prvi singel z naslovom It's Not My Time je iz\xc5\xa1el 19. februarja in se je \xc5\xbee uvrstil na glasbene lestvice."